ถนนสถิตนิมานการ

ถนนสถิตนิมานการ หรือ ทางหลวงแผ่นดินหมายเลข 217 สายวารินชำราบ–ช่องเม็ก เริ่มจากเขตเทศบาลเมืองวารินชำราบ อำเภอวารินชำราบ จังหวัดอุบลราชธานี จากนั้นผ่านอำเภอสว่างวีระวงศ์ อำเภอพิบูลมังสาหาร สุดท้ายผ่านอำเภอสิรินธร แล้วไปสิ้นสุดที่ด่านช่องเม็ก ตำบลช่องเม็ก อำเภอสิรินธร จังหวัดอุบลราชธานี รวมระยะทางได้ 86.067 กิโลเมตร เป็นถนนขนาด 4 ช่องจราจรตลอดสาย

ถนนสถิตนิมานการเดิมมีชื่อเรียกว่า "ทางหลวงแผ่นดินสายวาริน–พิบูล–ช่องเม็ก"ประกาศสำนักนายกรัฐมนตรี เรื่อง ตั้งชื่อทางหลวงแผ่นดินและสะพานขนาดใหญ่ - ราชกิจจานุเบกษา เล่มที่ 67 ตอน 67 ง, 12 ธันวาคม พ.ศ. 2493 ต่อมาได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพลแปลก พิบูลสงครามเป็นนายกรัฐมนตรี เพื่อเป็นเกียรติแก่หลวงสถิตนิมานการ (ชวน สุปิยพันธ์ สถิตนิมานการ) อดีตนายช่างกำกับการก่อสร้างถนนสายนี้ ในปัจจุบัน ถนนสายนี้เกือบทั้งหมดเป็นส่วนหนึ่งของทางหลวงแผ่นดินหมายเลข 217 ยกเว้นช่วงอุบลราชธานีถึงอำเภอวารินชำราบ เป็นส่วนหนึ่งของทางหลวงแผ่นดินหมายเลข 24

 แนวเส้นทาง 
ถนนสถิตนิมานการ ช่วงต้นสายเป็นส่วนหนึ่งของทางหลวงแผ่นดินหมายเลข 24 เริ่มต้นที่สะพานเสรีประชาธิปไตย 2497 และสะพานรัตนโกสินทร์ 200 ปี ปลายถนนอุปราช มุ่งหน้าทิศใต้ เข้าสู่พื้นที่อำเภอวารินชำราบ เมื่อเข้าใกล้ตัวอำเภอ จะมีสถานีรถไฟอุบลราชธานี แยกออกไปทางขวา จากนั้นเลี้ยวซ้ายที่ห้าแยก (ชื่อทางแยก) ซึ่งเป็นจุดตัดกับถนนกันทรลักษ์และถนนเกษมสุข จากนั้นทางหลวงแผ่นดินหมายเลข 24 จะแยกออกไปทางขวาตามแนวถนนสถลมาร์ค และเริ่มต้นทางหลวงแผ่นดินหมายเลข 217 มุ่งหน้าทิศตะวันออก ผ่านกรมทหารราบที่ 6 ตัดกับทางหลวงแผ่นดินหมายเลข 231 ที่แยกบัวเทิง จากนั้น แนวเส้นทางยังคงมุ่งหน้าทิศตะวันออก ผ่าน อำเภอสว่างวีระวงศ์ และอำเภอพิบูลมังสาหาร มีทางหลวงแผ่นดินหมายเลข 2222 มุ่งหน้าอำเภอโขงเจียม แยกออกไปทางซ้าย ส่วนทางหลวงแผ่นดินหมายเลข 217 จะเลี้ยวขวา มุ่งหน้าทิศตะวันออกเฉียงใต้ จากนั้นแนวเส้นทางจะเลี้ยวไปทางทิศตะวันออก มีทางหลวงแผ่นหมายเลข 2172 มุ่งหน้าอำเภอบุณฑริก แยกออกไปทางขวา ผ่านอำเภอสิรินธร จากนั้นเส้นทางจะอ้อมอ่างเก็บน้ำเขื่อนสิรินธร จนถึงด่านพรมแดนช่องเม็ก

ในอดีตถนนสถิตนิมานการ เมื่อพ้นอำเภอพิบูลมังสาหารแนวเส้นทางจะตัดตรงไปยังช่องเม็กโดยไม่ผ่านตัวอำเภอสิรินธร แต่แนวเส้นทางจะผ่านบ้านคำก้อม ตำบลฝางคำ อำเภอสิรินธร ไปยังบ้านโผ่งดินดำ ตำบลช่องเม็ก อำเภอสิรินธร แต่ต่อมาได้ทำการก่อสร้างเขื่อนสิรินธร ทำให้ถนนระหว่างบ้านคำก้อมถึงบ้านโป่งดินดำจมอยู่ใต้อ่างเก็บน้ำ จึงมีการตัดถนนสถิตนิมานการสายใหม่ ผ่านนิคมสร้างตนเองลำโดมน้อย ซึ่งเป็นที่ตั้งของอำเภอสิรินธรในปัจจุบัน แทนเส้นทางเก่าที่ถูกน้ำท่วม

 รายชื่อทางแยก 

 เขตควบคุม 
ถนนสถิตนิมานการ แบ่งเขตควบคุมออกเป็น 3 ตอน ได้แก่
+ถนนสถิตนิมานการช่วงที่ตอนชื่อตอนหลัก (กม.)ระยะทาง (กม.)หมวดทางหลวงแขวงทางหลวงจังหวัด10101วารินชำราบ - สว่างวีระวงศ์0+000 - 28+46028.460หมวดทางหลวงวารินชำราบอุบลราชธานีที่ 2อุบลราชธานี20102สว่างวีระวงศ์ - พิบูลมังสาหาร28+460 - 42+22213.762หมวดทางหลวงพิบูลมังสาหาร30103พิบูลมังสาหาร - ช่องเม็ก42+222 - 86+06743.845รวม3 ตอนควบคุมรวมระยะทาง86.067 กม.

 อ้างอิง 

 แหล่งข้อมูลอื่น 
 ระบบสารสนเทศโครงข่ายทางหลวง 

217
3-217
สถิตย์นิมานการ
หมวดหมู่:เขตแดนไทย–ลาว